16 ലക്ഷം രൂപ കുഴല്പണവുമായി തിരൂരങ്ങാടി സ്വദേശി പിടിയില് താനൂര്: 16 ലക്ഷം രൂപയുടെ കുഴല്പണവുമായി തിരൂരങ്ങാടി സ്വദേശി താനൂര് പൊലീസിെന്റ പിടിയില്. കൊട്ടുവലക്കാട് കുറുതോടി വീട്ടില് കാസിമിനെയാണ് 67 താനൂരില് വെച്ച് പിടികൂടിയത്. കോയമ്ബത്തൂര് കണ്ണൂര് എക്സ്പ്രസില് കോയമ്ബത്തൂരില്നിന്ന് 16 ലക്ഷം രൂപ 500, 2000 നോട്ടുകളുടെ കെട്ടുകളാക്കി ബെല്റ്റ് പോലെ അരയില് കെട്ടിയും ദേഹത്തു ഒളിപ്പിച്ചുമാണ് താനൂരില് എത്തിച്ചത്. ഫോണ് നമ്ബറുകള് ഇടക്ക് മാറ്റിയും ഫോണ് ഓഫ് ആക്കിയും വിദഗ്ധമായി നിരവധി തവണ പണം കോയമ്ബത്തൂരില്നിന്ന് എത്തിച്ചു പല സ്ഥലങ്ങളില് വിതരണം ചെയ്തു വന്നിരുന്ന കാസിമിനെ പൊലീസ് സംഘം തന്ത്രപൂര്വം വലയിലാക്കുകയായിരുന്നു. പ്രതി മുമ്ബും കുഴല്പണവുമായി പിടിയിലായിട്ടുണ്ട്. ജില്ല പൊലീസ് മേധാവി സുജിത് ദാസിെന്റ നിര്ദേശപ്രകാരം താനൂര് ഡിവൈ.എസ്.പി മൂസ വള്ളിക്കാടെന്റ നേതൃത്വത്തില് താനൂര് സി.ഐ കെ.ജെ. ജിനേഷ്, എസ്.ഐമാരായ ശ്രീജിത്ത്, ഹരിദാസ്, സി.പി.ഒമാരായ സലേഷ്, വിപിന്, ജിനേഷ്, സുബൈര്, സാജന് എന്നിവരും ഡാന്സഫ് സ്ക്വാഡും ചേര്ന്നാണ് പ്രതിയെ പിടികൂടിയത്.